อนุบาลเตาถ่าน สัตหีบ ปิด 2 วัน พบแม่พาเด็กไปเที่ยวห้างฯระยอง 
โรงเรียนอนุบาลบ้านเตาถ่าน อ.สัตหีบ ประกาศปิด 2 วัน ล้างโรงเรียน หลังพบแม่เด็กทำงานห้างที่ระยองกลับมาอยู่บ้าน กับอีกราย ผู้ปกครองพาลูกไปเดินเที่ยวห้างช่วงที่ทหารอียิปต์มาเยือนโดยให้เด็กเรียนผ่านระบบทางไกลวันที่ 16 ก.ค.63 ที่โรงเรียนอนุบาลบ้านเตาถ่าน อ.สัตหีบ จ.ชลบุรี นายณรงค์ บุญบรรเจิดศรี นายกเทศมนตรีเมืองสัตหีบ มอบหมายให้ นางสาวณิชาภา ชูพินิจ ผู้อำนวยการกองสาธารณสุขและสิ่งแวดล้อม นำเครื่องพ่นยาฆ่าเชื้อโรคมาพ่นทำความสะอาดตามสถานที่ต่างๆ ในบริเวณรอบโรงเรียน หลังจากที่โรงเรียนอนุบาลบ้านเตาถ่านปิดเรียนด้วยเหตุพิเศษจากสถานการณ์เชื้อไวรัสโควิด-19 ซึ่งกระทรวงศึกษาธิการตระหนักถึงความปลอดภัยในชีวิตของนักเรียนที่จะได้รับผลกระทบจาการแพร่ระบาดดังกล่าวทั้งนี้ จากสถานการณ์ล่าสุดพบว่า มีการแพร่ระบาดเชื้อไวรัสโคโรนา 2019 (COVID-19) ในจังหวัดระยอง ซึ่งมีผู้ติดเชื้อเข้าไปใช้บริการในห้างสรรพสินค้าเซ็นทรัลพลาซ่า ระยอง และห้างสรรพสินค้าแพชชั่น ระยอง (แหลมหอง) และมีผู้ปกครองนักเรียนโรงเรียนอนุบาลบ้านเตาถ่าน ทำงานอยู่ในห้างสรรพสินค้าแพชชั่น ระยอง (แหลมทอง) กลับมาพักอาศัยบ้านเดียวกันกับนักเรียนจำนวน 1 ราย และยังมีผู้ปกครองพานักเรียนไปที่ห้างสรรพสินค้าเซ็นทรัลพลาช่า ระยอง อีก 2 ราย ซึ่งเบื้องต้นทางโรงเรียนได้ให้นักเรียนทั้ง 3 ราย หยุดเรียนเพื่อสังเกตอาการที่บ้านแล้วโรงเรียนอนุบาลบ้านเตาถ่าน ตระหนักถึงความปลอดภัยของนักเรียน ข้าราชการครู และบุคลากรทางการศึกษา เพื่อสร้างความมั่นใจให้ผู้ปกครองทุกทน จึงประกาดปิดสถานศึกษาด้วยเหตุพิเศษ ตั้งแต่วันที่ 16-17 ก.ค.63 เพื่อทำความสะอาดและฆ่าเชื้อโรคตามห้องเรียน อาคารเรียน อาคารประกอบ และรอบๆ บริเวณโรงเรียน โดยให้นักเรียนเรียนผ่านระบบทางไกล DLTV ที่บ้าน ทั้งนี้ ให้คณะครูและบุคลากรทางการศึกษามาปฏิบัติหน้าที่ตามปกติ.
โรงเรียนอนุบาลบ้านเตาถ่าน อ.สัตหีบ ประกาศปิด 2 วัน ล้างโรงเรียน หลังพบแม่เด็กทำงานห้างที่ระยองกลับมาอยู่บ้าน กับอีกราย ผู้ปกครองพาลูกไปเดินเที่ยวห้างช่วงที่ทหารอียิปต์มาเยือน
โควิด-19,โควิดวันนี้,โคโรนาไวรัส,ทหารอียิปต์,ทหารอียิปต์ระยอง,โควิดระยอง,ข่าวทั่วไป